Dubravka Ugrešić

Dubravka Ugrešić bila je jugoslavenska, hrvatska, nizozemska i međunarodna književnica. Završila je komparativnu i rusku književnost na Filozofskom fakultetu u Zagrebu. Dvadesetak godina radila je u Institutu za znanost o književnosti pri Filozofskom fakultetu u Zagrebu. Početkom devedesetih piše eseje protiv nacionalizma, rata i etničke mržnje (kasnije sakupljene u zbirci Kultura laži), zbog čega je hrvatski mediji i hrvatska javnost proglašavaju "izdajicom", "narodnim neprijateljem" i "vješticom". Godine 1993. napušta Hrvatsku i otad živi u inozemstvu (najduže je živjela u Nizozemskoj), gdje je pisala, predavala na američkim i evropskim univerzitetima i sarađivala u evropskim novinama i časopisima.

Najpoznatije njeno djelo je kratki roman Štefica Cvek u raljama života, s podnaslovom "Patchwork roman", u kojem se postmodernistički, ironično i duhovito igra trivijalnom literaturom (žanrom ljubavnog romana) gradeći tekst kao krojni arak s naslovima koji slijede sve krojačke termine, te grafički i sadržajno ušivavajući citate, pisma, savjete. Štefica je, nakon ustanovljene popularnosti, 1984. uspješno prebačena i na film (U raljama života Rajka Grlića).

Stalno propitivanje prirode pisanja i književnosti, suprotstavljanje popularne kulture visokoj literaturi te kasnije problematiziranje egzila i pitanja identiteta najčešća su obilježja njenih romana.

U koautorstvu s Aleksandrom Flakerom uređivala je Pojmovnik ruske avangarde, djelo u deset svezaka. Također se bavila prijevodima s ruskog (Danill Harms, Boris Pilnjak) te pisala scenarije za film i televiziju (U raljama života, Za sreću je potrebno troje).

Knjige su joj prevedene na gotovo sve evropske jezike i nagrađivane međunarodnim nagradama.

Djela
 Mali plamen (knjiga za djecu, 1971)
 Filip i sreća (knjiga za djecu, 1976)
 Poza za prozu (pripovijetke,1978)
 Nova ruska proza (studija, 1980)
 Štefica Cvek u raljama života (kratki roman, 1981)
 Život je bajka (pripovijetke, 1983)
 Forsiranje romana-reke (roman, 1988)
 Kućni duhovi (knjiga za djecu, 1988)
 Američki fikcionar (eseji, 1993)
 Kultura laži (eseji, 1996)
 Muzej bezuvjetne predaje (roman, 1998)
 Zabranjeno čitanje (eseji, 2001)
 Ministarstvo boli (roman, 2004)
 Nikog nema doma (eseji, 2005)

Nagrade
 1988. Nagrada "Meša Selimović";
 1988. Nagrada "Ksaver Šandor Gjalski";
 1988. NIN-ova godišnja nagrada za roman  (prva spisateljica koja je dobila ovu nagradu);
 1989. Nagrada Grada Zagreba; 
 1996. Švicarska nagrada "Charles Veillon" za najbolju evropsku knjigu eseja; 
 1997. Holandska  nagrada "Versetsprijs";
 1998. Njemačka književna nagrada SWF;
 1999. Austrijska državna nagrada za evropsku književnost;
 2000. Njemačka nagrada "Heinrich Mann" za esejistiku;
 2002. Priznanje PEN centra Bosne i Hercegovine;
 2002. Nagrada "Katarina Frankopan"  (odbila primiti nagradu); 
 2004. Italijanska  nagrada Premio Feronia;
 2010. Američka literarna nagrada "James Tiptree, Jr.";
 2011. Hrvatska književna nagrada "Ivan Goran Kovačić";
 2012. Austrijska Nagrada "Jean-Améry" za esejistiku;Jean Améry-Preis für Dubravka Ugresic. In: Saarbrücker Zeitung (Kultur)  29. augusta 2012, S. BB5

 Reference 

Vanjski linkovi
 Službena stranica
 Complete Rewiev stranica, s recenzijama i kritikama pojedinih djela
 Feralov intervju
 Intervju Radija 101
 Nacionalov intervju 
 Dubravka Ugrešić na IMDB-u

Kategorija:Rođeni 1949.
Kategorija:Umrli 2023.
Kategorija:Biografije, Kutina
Kategorija:Hrvatski pisci
Kategorija:Hrvatski prevodioci
Kategorija:Jugoslavenski pisci
Kategorija:Dobitnici Nagrade "Ksaver Šandor Gjalski"
Kategorija:Dobitnici NIN-ove nagrade
Kategorija:Dobitnici Austrijske državne nagrade za evropsku književnost
Kategorija:Dobitnici Goranove nagrade
Kategorija:Potpisnici Deklaracije o zajedničkom jeziku
Kategorija:Dobitnici Njegoševe nagrade
Kategorija:Bivši studenti Univerziteta u Zagrebu